### Beslutning

Godkendt.

### Sagsfremstilling

## Resume og sagens baggrund

I forbindelse med Infrastrukturplanen for [adresse] har administrationen udført en sortplet-udpegning på det kommunale vejnet. Der orienteres om de konkret udpegede lokaliteter. Udpegningerne indgår i arbejdet med trafiksikkerhedsindsatser.

## Indstillinger

Chefen for Vej, Ejendom og Affald indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Sorte pletter er steder, hvor der sker flere uheld, end man skulle forvente.

I forbindelse med Infrastrukturplanen for [adresse] har administrationen udført en sortplet-udpegning på det kommunale vejnet. Arbejdet tog først afsæt i at finde de lokaliteter med en høj uheldsforekomst. Efterfølgende blev de lokaliteter, der var screenet for en høj uheldsforekomst, beregnet via en modelmetode for at undersøge, om den observerede uheldsfrekvens er højere end den forventede uheldsfrekvens. Resultaterne viste, at Kalundborg Kommune har fire sorte pletter og tre grå strækninger (en stækning på mindre end 500 m). Se lokaliteterne i Bilag 1.

I forbindelse med arbejdet med trafiksikkerhed på [adresse] i Gørlev, hvor en af de grå strækninger ligger, er denne lokalitet nærmere analyseret. Administrationen foreslår, at der prioriteres 200.000 kr. fra anlægsrammen til trafiksikkerhedsindsatser i 2024 til at lave en analyse, der skal undersøge årsagerne til den høje forekomst af ulykker på de øvrigt angivne steder. Baseret på resultaterne skal der eventuelt udarbejdes forslag til løsninger.

## Økonomiske konsekvenser

Ingen økonomiske konsekvenser.